Man in hof ná meisie (3) se dood | Maroela Media
Mortimer Saunders. Foto: Twitter
'n 40-jarige man het Woensdag in die Goodwood-distrikhof verskyn in verband met die verkragting van en moord op die driejarige Courtney Pieters.
Mortimer Saunders, wat in Plutostraat in Elsiesrivier woon, het nog nie gepleit nie. Die hofsaal was volgepak en landdros Paul Visagie het die saak tot 24 Mei uitgestel.
Hy staan tereg op aanklagte van ontvoering, moord en twee aanklagte van verkragting. Die beskuldigde is op 15 Mei in hegtenis geneem.
Colin Lekay, die beskuldigde se regshulpverteenwoordiger, het gesê die beskuldigde werk in 'n inbelsentrum en sy inhegtenisneming plaas sy werk in gedrang. Die hof het op versoek van Lekay ingestem dat die beskuldigde in die Goodwood-gevangenis se hospitaalafdeling aangehou word aangesien hy glo doodsdreigemente ontvang.
Gemeenskapslede het buite die hof betoog en geëis dat die beskuldigde nie op borgtog vrygelaat word nie.
Courtney se liggaam is Saterdag in die omgewing van Bofors-sirkel in die Epping-nywerheidsgebied gevind. Sy is op 4 Mei as vermis aangemeld nadat sy die laaste keer gesien is toe sy glo buite gespeel het.
Die beskuldigde is glo bekend aan Courtney se ouers en het glo 'n kamer by hulle gehuur.
Agt sterf in twee N4-ongelukke
Ek dink nie ek sal ooit verstaan hoekom n volwasse man n kind verkrag nie. Ek wil ook nie. Dis net absolute boosheid. Al wat ek weet is as hy dink die tronk is erg, wag tot jy voor Die Skepper staan! Stop, drop en roll werk nie in die hel nie!!!!
Nou vrees hy vir sy lewe…maar wat van kleine Courtney…sy het ook gevrees vir haar lewe en die man het dit geneem….Hy het nie hart gehad vir haar….Moet nou nie laat ek my hier uitlaat en dinge se wat eerder nie gese moet word nie.
Mense soos die man verdien nie om te lewe nie. Hy verdien die dood nog te meer as die kleine dogtertjie……….
Nou is hy bang vir wat met hom gaan gebeur in 'n tronk – dieselfde as wat hy aan die kind gedoen het. Hy was toe baie braaf – hoekom worry hy nou?
Sjoe, julle mag nie iemand se identiteit bekend maak as hy nog nie gepleit het nie??
Hoor hier, slimmes…. As ek hier lees dan klink dit of jy WEL tronk toe gaan…dink net wat daar gaan gebeur…so of jy nou in die tronk is of later, dit maak nie saak nie. Hoe durf jy 'n onskuldige kind se lewe neem en haar deur die lyding sit, hoe moes sy haarself beskerm het teen jou..iemand wat soveel groter is as sy! Jy het haar weg geneem van haar familie en sy het NIKS gedoen om dit te verdien nie…en nou vrees jy vir jou EIE lewe… Jy het NIE aan haar lewe gedink nie…het jy?!